War of the Monsters

Στο έκτο μέρος της σειράς, το οποίο αποτελεί ιαπωνική και αμερικάνικη συμπαραγωγή, ο Godzilla μπαίνει στην διαστημική εποχή, με μέρος της δράσης να μεταφέρεται από τη Γη στον άγνωστο πλανήτη Χ, που βρίσκεται πίσω από τον Δία και ο οποίος βρίσκεται στο έλεος της μανίας του Ghidorah. Οι κάτοικοι της Γης, που προηγουμένως είχαν επισκεφτεί τον άγνωστο πλανήτη, σπεύδουν προς βοήθεια, απελευθερώνοντας τους φυλακισμένους Godzilla και Rodan για να αντιμετωπίσουν τον Ghidorah. Αν και το σενάριο της ταινίας πλησιάζει με επικίνδυνη ταχύτητα τα όρια της αστειότητας, το αρκετό καλό μπάτζετ που έχει στα χέρια του Honda δεν πάει χαμένο, με τον Ιάπωνα σκηνοθέτη να κάνει ό,τι περνά από το χέρι του για να διατηρήσει το ενδιαφέρον του κινηματογραφικού κοινού. Το ρετρό sci-fi feeling της ταινίας, τα, για ακόμη μια φορά, όμορφα χρώματα, μερικές έξυπνες ανατροπές και οι καλογυρισμένες μάχες διατηρούν τη δράση σε καλά επίπεδα, παρά το γεγονός πως ο ρυθμός είναι άνισος. Ακόμη κι έτσι όμως, το War of the Monsters είναι εξαιρετικά διασκεδαστικό, με την ταινία να διατηρεί το γοητευτικά αφελές και αθώο feeling που είχαν οι sci-fi ταινίες τη δεκαετία του ’60.